CELEX: C2005/115/42
Language: da
Date: 2005-05-14 00:00:00
Title: Sag T-507/04: Sag anlagt den 30. december 2004 af Arturo Ruiz Bravo-Villasante mod Kommissionen for De Europæiske Fællesskaber

14.5.2005   
            
            
               DA
            
            
               Den Europæiske Unions Tidende
            
            
               C 115/22
            
         Sag anlagt den 30. december 2004 af Arturo Ruiz Bravo-Villasante mod Kommissionen for De Europæiske Fællesskaber
   (Sag T-507/04)
   (2005/C 115/42)
   Processprog: spansk
   Ved De Europæiske Fællesskabers Ret i Første Instans er der den 30. december 2004 anlagt sag mod Kommissionen for De Europæiske Fællesskaber af Arturo Ruiz Bravo-Villasante, Madrid (Spanien) ved advokat José Luis Fuertes Suárez.
   Sagsøgeren har nedlagt følgende påstande:
   
               —
            
            
               Ansættelsesmyndighedens afgørelse, hvormed direktøren for De Europæiske Fællesskabers Personaleudvælgelseskontors afgørelse af 23. august 2004 om afvisning af sagsøgerens klage af 22. april 2004 over udvælgelseskomitéen til udvælgelsesprøve COM/B/2/02's bedømmelse af den mundtlige prøve og dens beslutning om ikke at medtage sagsøgeren på listen over egnede ansøgere, annulleres.
            
         Søgsmålsgrunde og væsentligste argumenter:
   Sagsøgeren i denne sag anfægter udvælgelseskomitéen til udvælgelsesprøve COM/B/2/02's beslutning om ikke at medtage ham på listen over egnede ansøgere som følge af resultatet af hans mundtlige prøve.
   Sagsøgeren gør i denne forbindelse gældende, at han havde anmodet formanden for udvælgelseskomitéen om en fornyet vurdering af hans mundtlige prøve, hvortil formanden havde svaret, at komitéen blot havde anvendt de bedømmelseskriterier (»grille d'évaluation«), der anvendes for alle ansøgere, og at den måde, hvorpå komitéen havde anvendt bedømmelseproceduren, var beskyttet af tavshedpligten.
   Til støtte for sin påstand har sagsøgeren anført, at gennemsigtighedsprincippet og det fællesskabsretlige »dokumentbegreb« er blevet tilsidesat derved, at beslutningen støttes på et eksisterende dokument (la grille d'évaluation), hvis indhold der ikke redegøres for, og som holdes hemmeligt.